અમદાવાદ: ગુજરાત ચેમ્બર ઓફ કોમર્સ એન્ડ ઇન્ડસ્ટ્રીઝ સહિત વિવિધ વેપારી એસોસિયેશનો રાજ્યમાં આવતી વિવિધ ચાઇનીઝ પ્રોડક્ટ્સના બહિષ્કાર માટે અભિયાન છેડ્યું છે. ગુજરાત ચેમ્બર ઓફ કોમર્સે સ્વદેશી પ્રોડક્ટ્સ વાપરો અને દેશ ભક્તિ અપનાવો એવા બેનરની પત્રિકા સાથે વેપારીઓમાં તથા ગ્રાહકોમાં જાગૃતિ આવે તે માટે પત્રિકા બહાર પાડવામાં આવી છે, જેમાં ફટાકડા, લાઇટિંગ, બલ્બ, રમકડાં, સિરામિક પ્રોડક્ટ્સ, મોબાઇલ ફોન, કમ્પ્યુટર, પતંગ, દોરી જેવી ચીજવસ્તુઓનો બહિષ્કાર કરવા જણાવ્યું છે.